 URamaphosa kumele ayisukumele ngokushesha eyenkohlakalo - Omakadebona News24URamaphosa kumele ayisukumele ngokushesha eyenkohlakalo - OmakadebonaJohannesburg - Omakadebona be-African National Congress bahalalisele umengameli omusha we-ANC uCyril Ramaphosa base ephakamisa ukuthi kumele isukunyelwe ngokushesha indaba yenkohlakalo.URamaphosa waqumba phansi lowo ayencintisana naye kulesi sikhundla uNkosazana Dlamini-Zuma waphuma phambili ekuholeni le nhlangano yomzabalazo eneminyaka engu-105 yasungulwa.Labo makadebona bakhiphe isitatimende ngoLwesine bathi bafisela uRamaphosa okuhle kodwa kulokhu abakubuke njengohambo olunzima olubhekene nale nhlangano kanye nezwe.OLUNYE UDABA: Asihlaleni kwi-ANC silungise umonakalo - RamaphosaBazwakalise ukuthi bayethemba ukuthi uRamaphosa uzofika nokusha ku-ANC nasesizweni.Njengomakadebona, siyakholelwa ekutheni kuningi okusamele kulungiswe. Sizoqhubeka nokunxenxa ukuthi isukunyelwe indaba yenkohlakalo esibukeka isikapakele kuzona zonke izingxenye zomnotho, kusho isitatimende.Bathi labo abanenkohlakalo abanandawo kuhulumeni, i-ANC, ezimbonini zikahulumeni kanye nezizimele.Kuzokhumbuleka ukuthi ngasekuqaleni kwale nyanga, iNkantolo eNkulu inikeze uRamaphosa izinyanga ezimbili ukuba aqoke umqondisi wezokushushiswa komphakathi omusha ngemuva kokuthola ukuthi uShaun Abrahams waqokwa ngokungemthetho. 